Document ID: /roh_data/filtered/fineweb-2-filterrobots_roh.jsonl.gz/73503

Svizra - Cussegl federal duai sustegnair World Skills
Il Cussegl federal duai sustegnair ina candidatura per ils campiunadis mundials da las professiuns, ils World Skills, en Svizra. Quai pretenda il Cussegl dals chantuns ch'ha approvà ina moziun or dal Cussegl naziunal – quai però cun ina midada.
La versiun oriunda vul, ch'il Cussegl federal elavuria sez ina candidatura enfin il 2023. La varianta dal Cussegl dals chantuns pretenda sulet ch'el sustegnia ina candidatura e laschia avert il termin. Interess d'organisar ils World Skills ha er il Grischun. L'avrigl ha il Cussegl Grond incumbensà la regenza d'examinar ina candidatura.